**Проект!**

**Наредба за изменение и допълнение на Наредба № Н-6 от 11.04.2023 г. за условията и реда за експлоатацията на безпилотни летателни системи и надзора над техните оператори**

*(обн, ДВ, бр. 37 от 2023 г.)*

**§ 1.** В чл. 4 се правят следните изменения и допълнения:

1. В ал. 1 след думите „операторите на БЛС“ се поставя запетая и се добавя „посочени в чл. 14, пар. 5 от Регламент за изпълнение (ЕС) 2019/947“.

2. В ал. 2:

а) в т. 1 думите „физическите лица“ се заменят с „българските граждани, ЛНЧ и дата на раждане за чуждите граждани“;

б) в т. 6 накрая на текста се поставя запетая и се добавя „в случай че се изисква такава застраховка“.

**§ 2.** В чл. 5 се правят следните изменения и допълнения:

1. Алинея 1 се изменя така:

„(1) Оператор на БЛС кандидатства за вписване в регистъра по чл. 4, ал. 1, ако е физическо лице, установило обичайното си местопребиваване в Република България или е юридическо лице, регистрирано или с място на стопанска дейност в Република България или лице от трета държава, за което Република България се явява първата държава членка на Европейския съюз, в която кандидатства за регистрация. Оператор на БЛС не може да бъде регистриран в повече от една държава членка едновременно“.

2. В ал. 3 след думите „в системата по ал. 2“ се поставя запетая и се добавя „като декларира, че същата е точна“.

3. Създава се ал. 7:

„(7) Всяка промяна в информацията по чл. 4, ал. 2, т. 1 - 6 подлежи на отразяване в регистъра, като за целта операторът на БЛС подава искане до ГД ГВА в 10-дневен срок от настъпването на промяната на обстоятелствата.

**§ 3.** В глава трета „Правоспособност на дистанционно управляващите пилоти“ се създава раздел III „Изисквания към субекта, предоставящ онлайн обучение и онлайн теоретичен изпит за подкатегории А1 и А3 и теоретичен изпит за подкатегория А2 или основен сценарий “ с чл. 28а - чл. 28х:

„Раздел III

ИЗИСКВАНИЯ КЪМ СУБЕКТА, ПРЕДОСТАВЯЩ ОНЛАЙН ОБУЧЕНИЕ И ОНЛАЙН ТЕОРЕТИЧЕН ИЗПИТ ЗА ПОДКАТЕГОРИИ А1 И А3 И ТЕОРЕТИЧЕН ИЗПИТ ЗА ПОДКАТЕГОРИЯ А2 ИЛИ ОСНОВЕН СЦЕНАРИЙ

**Чл. 28a.** (1) Онлайн обучение и онлайн теоретичен изпит по чл. 9, ал. 1 и 2 и/или допълнителни теоретични изпити по чл. 10, т. 4 и чл. 11, т. 2, може да се извършват от едноличен търговец или юридическо лице, регистрирано по реда на законодателството на Република България или по законодателството на държава членка на Европейския съюз, или на друга държава - страна по Споразумението за Европейското икономическо пространство, или на Конфедерация Швейцария, въз основа на одобрение, издадено при условията и по реда на тази наредба от главния директор на ГД ГВА или оправомощено от него длъжностно лице. В одобрението се посочват срокът му на валидност и обхватът на правата.

(2) Лицата по ал. 1 организират и извършват обучението и провеждането на съответните изпити в центрове при условията и по реда, предвидени в тази наредба и в съответствие с изискванията на Регламент за изпълнение (ЕС) 2019/947.

**Чл. 28б.** Центровете, в които се предоставя онлайн обучение и онлайн теоретичен изпит за подкатегории А1 и А3 и теоретичен изпит за подкатегория А2 и/или основен сценарий, трябва да отговарят на следните изисквания:

1. да разполагат най-малко с една изпитна зала, офис и санитарно помещение, намиращи се на един и същи адрес;

2. да имат ръководител на учебната и изпитната дейност;

3. да имат преподаватели и проверяващи, които притежават необходимата квалификация, съгласно изискванията на настоящата наредба и Регламент за изпълнение (ЕС) 2019/947.

**Чл. 28в.** Помещението, използвано за изпитна зала, трябва да отговаря на следните изисквания:

1. да е собствено или наето;

2. височината на помещението да е не по-малка от 2,40 m и да има осигурена естествена светлина през деня и изкуствено осветление вечер;

3. да разполага с работно място и площ, не по-малко от 1,5 m2 за всеки кандидат и работно място за проверяващия, като общата площ на помещението не може да е по-малка от 20 m2;

4. в него да се поддържа температура от 18° С до 24° С;

5. да не е преходно към други помещения.

**Чл. 28г.** Помещението, използвано за офис на центъра, служи за организиране на дейността на центъра, записване на кандидатите за изпит, както и за съхраняване на документите, свързани с дейността на центъра.

**Чл. 28д.** (1) Учебната и изпитната дейност в центъра се организира от ръководител на учебната и изпитната дейност.

(2) Ръководителят на учебната и изпитната дейност трябва да:

1. притежава диплома за висше образование, най-малко с образователно-квалификационна степен „бакалавър“ в областта на техническите науки, както са определени в Постановление № 125 на Министерския съвет от 2002 г. за утвърждаване Класификатор на областите на висше образование и професионалните направления (обн., ДВ, бр. 64 от 2002 г.);

2. притежава валидно свидетелство за правоспособност за основен сценарий;

3. е разработвал методически материали, по които ще се предоставя обучението за подкатегории А1 и А3.

(3) Ръководителят на учебната и изпитната дейност е длъжен:

1. да осигурява спазването на изискванията на Регламент за изпълнение (ЕС) 2019/947, Закона за гражданското въздухоплаване и тази наредба;

2. своевременно да води съответните документи във връзка с проведените обучение и изпити;

3. при организиране провеждането на изпитите да осигурява спазването на дневната натовареност на проверяващите;

4. да обявява и актуализира информацията относно таксите за провеждане на обучението и изпитите.

**Чл. 28е.** (1) Преподавателите в центъра трябва да притежават:

1. диплома за висше образование, най-малко с образователно-квалификационна степен „бакалавър“ в областта на техническите науки, както са определени в Постановление № 125 на Министерския съвет от 2002 г. за утвърждаване Класификатор на областите на висше образование и професионалните направления;

2. валидно свидетелство за правоспособност за основен сценарий.

(2) Преподавателите подлежат на периодично опреснително обучение за актуализация и усъвършенстване на познанията им на всеки 2 години от постъпването им на работа в центъра.

(3) Преподавателите разработват учебните материали за онлайн курса за обучение за категории А1 и А3, определени в част А от приложението към Регламент за изпълнение (ЕС) 2019/947.

**Чл. 28ж.** Проверяващият изпита за подкатегория А2, определен в част А от приложението към Регламент за изпълнение (ЕС) 2019/947 и/или за основен сценарий, определен в притурка А към глава 1 на допълнение 1 от приложението към Регламент за изпълнение (ЕС) 2019/947, трябва да:

1. притежава най-малко диплома за средно образование;

2. е запознат с процедурите за проверяване на теста от съответния изпит, което се доказва с изготвяне на протокол при постъпване на работа.

**Чл. 28з.** (1) Изпитите за подкатегория А2 и основен сценарий са присъствени.

(2) Лицето по чл. 28а може да провежда и онлайн изпит за подкатегория А2 и/или основен сценарий в контролирана среда, както е определен в т. 2 от AMC2 UAS.OPEN.030(2)(c) от приложението към Регламент за изпълнение (ЕС) 2019/947. В този случай в ръководството за обучение се описват както изпитната информационна система, така и техническите изисквания, на които трябва да отговаря хардуерната и софтуерната конфигурация на устройството на кандидата, чрез което той полага изпит.

**Чл. 28и.** (1) Лицето по чл. 28а осигурява онлайн обучението и изпитите чрез уеббазирана информационна система, като отговаря за сигурността на информацията, киберсигурността и защитата на поверителността в нея.

**Чл. 28й.** (1) Кандидатът за преминаване на онлайн курс за обучение и теоретичен онлайн изпит за категории А1/А3 се регистрира онлайн в информационната система на центъра, която осигурява възможност кандидатът да попълва следната информация:

1. име, презиме и фамилия;

2. ЕГН – когато информацията се предоставя от български гражданин или номер на документ за самоличност – когато информацията се предоставя от чужденец;

3. адрес, електронен адрес и телефонен номер за кореспонденция.

(2) Кандидатите за явяване на изпит за подкатегория А2 или основен сценарий се записват в центъра като предоставят информацията по ал. 1.

(3) При записване на кандидатите се предоставя информация относно условията и изискванията за явяване на изпит, формата на изпита и минимална успеваемост във връзка с чл. UAS.OPEN.020(4)(б), UAS.OPEN.030(2) и UAS.OPEN.040(3) от приложението към Регламент за изпълнение (ЕС) 2019/947 и чл. UAS.STS-01.020(2) от допълнение 1 към Регламент за изпълнение (ЕС) 2019/947.

(4) Не се допуска до изпит кандидат, който не покрива минималните изисквания за явяване на съответния изпит, както са определени т. 2 от чл. UAS.OPEN.030 по отношение на изпит за подкатегория A2 и т. 2, б. „а“ от чл. UAS.STS-01.020 по отношение на изпит за основен сценарий от Регламент за изпълнение (ЕС) 2019/947.

**Чл. 28к.** Дневната натовареност на проверяващия изпита не трябва да надвишава провеждането на 6 изпита.

**Чл. 28л.** (1) Лицето по чл. 28а подава информация в ГД ГВА за планираните изпити за подкатегория А2 и основен сценарий, включваща вид, дата и час за всеки изпит за съответния месец, до 25-то число на предходния месец.

(2) За изпити, планирани в текущия месец, информацията се подава незабавно. Делът на такива краткосрочно планирани изпити не трябва да надвишава 10% от изпитите за съответния месец.

**Чл. 28м.** Лицето по чл. 28а разработва съответните процедури за провеждане на онлайн обучение и изпит за подкатегории А1 и А3 и изпитите за подкатегории А2 и основен сценарий.

**Чл. 28н.** (1) За изготвяне на тестовете за провеждане на теоретичните изпити се използват изпитни въпроси, предоставени от ГД ГВА, по съдържанието на темите, както са определени в Регламент за изпълнение (ЕС) 2019/947.

(2) Лицето по чл. 28а използва предоставените въпроси само по предназначение за изготвянето на тестове и не може да ги разпространява.

(3) Тестовете за съответния вид изпит обхващат само темите за конкретния вид изпит. Тестът на всеки кандидат е индивидуален.

**Чл. 28о.** Преди започване на изпита за подкатегория А2 или основен сценарий проверяващият:

1. запознава кандидатите с условията и реда за провеждане на теоретичния изпит;

2. проверява самоличността на кандидатите;

3. уведомява кандидатите, явяващи се на теоретичен изпит, че по време на изпита кандидатът няма право да нарушава дисциплината, да комуникира с други кандидати и да ползва помощни материали като учебници, учебни помагала или записки, а ако се установи нарушаване на правилата, изпитът на съответния кандидат се прекратява.

**Чл. 28п.** (1) Лицето по чл. 28а предоставя информация в ГД ГВА за кандидатите, които са преминали успешно теоретичен изпит за дистанционно управляващи пилоти до 3 работни дни от датата на провеждане на изпита.

(2) Информацията по ал. 1 включва данните на кандидата, посочени в чл. 28й, ал. 1, и резултата от изпита в проценти.

**Чл. 28р.** (1) Лицето по чл. 28а поддържа актуален списък на всички кандидати, положили изпит.

(2) Списъкът съдържа най-малкото следната информация за всеки кандидат, положил изпит:

а) трите имена, адрес, телефон;

б) ЕГН – за българските граждани или номер на документ за самоличност – за чуждестранни граждани;

в) тип изпит (обучение и А1/А3; A2; основен сценарий);

г) проведен изпит (издържан/ неиздържан, резултат xx.xx%);

д) прекратен изпит, поради нарушаване на правилата;

е) място и дата на изпита;

ж) дата на уведомяване на ГД ГВА за издържалия кандидат.

(3) Списъкът с кандидати, положили изпит за съответната година се изпраща в ГД ГВА до 31 януари на следващата година.

**Чл. 28с.** Следните документи и записи се съхраняват по защитен начин от центъра за период от най-малко 3 години, след изтичане на валидността или от последното изменение на съответния документ, и се представят на ГД ГВА при поискване:

1. досие на кандидата за придобиване на свидетелство за дистанционно управляващ пилот, което съдържа:

а) заявление за явяване на изпит;

б) доказателства за покриване на изискванията за явяване на изпита;

в) документация от изпити като протокол, включително тестовете, издържан или неиздържан изпит;

2. информация за опити за преписване;

3. списъци с кандидати (А1/А3, A2, основен сценарий);

4. въпросници (А1/А3, A2, основен сценарий);

5. документирана информация от системата за управление и наблюдение на съответствието като ръководства, протоколи, контролни списъци, доклади от одит, записи;

6. досиета на персонала;

7. учебните материали за онлайн курса за обучение за подкатегории А1 и А3.

**Чл. 28т.** (1) Лицата по чл. 28а, получили одобрение да провеждат онлайн обучение и онлайн теоретичен изпит по чл. 9, ал. 1 и ал. 2 и/или допълнителни теоретични изпити по чл. 10, т. 4 и чл. 11, т. 2, са длъжни да осигурят провеждането на обучението и изпитите за придобиване на свидетелство за правоспособност на дистанционно управляващ пилот в съответствие с условията и реда, определени в настоящата наредба и Регламент за изпълнение (ЕС) 2019/947.

**Чл. 28у.** Лицата по чл. 28а установяват процедура за следене и проверка на съответствието със законовите изисквания и вътрешните процедури, включително и процедура за коригиращи действия.

**Чл. 28ф.** (1) За издаване или за удължаване на срока на валидност на одобрението за субект по чл. 28а лицата подават заявление в ГД ГВА и заплащат държавна такса. В заявлението се посочва код по БУЛСТАТ или единен идентификационен код (ЕИК) и към него кандидатът прилага:

1. удостоверение за актуално състояние – за лицата, които са регистрирани като търговци по законодателството на друга държава членка на Европейския съюз, или в друга държава - страна по Споразумението за Европейското икономическо пространство;

2. декларация, че срещу него не е подадена молба за откриване на производство по несъстоятелност, че не се намира в открито производство по несъстоятелност или ликвидация и/или че не е обявяван в несъстоятелност или в ликвидация;

3. описание на помещенията, които се ползват за изпитна зала и за офис, информация за собственика и основанието за ползването им от заявителя. Ако документът, въз основа на който се ползват помещенията, не подлежи на вписване или не е вписан в имотния регистър, се представя копие от съответния документ;

4. информация за ръководителя на учебната и изпитната дейност, преподавателите и проверяващите, ведно с доказателства за тяхната квалификация, включително копие на свидетелствата за правоспособност и дипломите за завършено образование на персонала, за които се изисква. Диплома за завършено висше образование не се представя, когато документът е издаден след 1.01.2012 г. и е вписан в регистъра на всички действащи, прекъснали и завършили студенти и докторанти, по степени на обучение и по професионални направления или в регистъра за академично признаване, поддържан от Министерството на образованието и науката; в тези случаи се извършва служебна проверка в Националния център за информация и документация;

5. разработени от ръководителя на учебната и изпитната дейност примерни методически материали, по които ще се предоставя обучението за подкатегории А1 и А3, доказващи опита му;

6. ръководство за управление, съдържащо най-малко следното:

a) основна информация и описание на изпитния център;

б) организационна схема;

в) задачи и отговорности на персонала;

г) система за съхранение и архивиране на записите;

д) процедура за управление на промените;

е) продължаване валидността на одобрението за признат субект;

ж) процедура за отчитане на преминали кандидати;

з) поддържане на списък с изпитаните кандидати;

и) следене и проверка на съответствието със законовите изисквания и вътрешните процедури;

к) изисквания за квалификацията на персонала;

л) обучение и периодично (опреснително) обучение на персонала;

7. ръководство за обучение, съдържащо най-малко следното:

а) информация по отношение на изпитните въпроси;

б) процедура за докладване на изпитни дати;

в) процедура за проверка на изискванията към кандидатите;

г) описание на процеса на изпитване;

д) процедура за провеждане на присъствен изпит за А2/STS;

е) процедура за провеждане на контролиран онлайн изпит за А2/STS;

ж) процедура за провеждане на онлайн обучение и изпит за А1/А3;

з) описание на стаите за изпит.

(2) Заявлението по ал. 1 се подава от лицето по чл. 28а чрез законния му представител или от упълномощено от него лице по реда на чл. 18 от Административнопроцесуалния кодекс, в центъра за административно обслужване на ГД ГВА, чрез лицензиран пощенски оператор или по електронен път с квалифициран електронен подпис чрез електронния портал за заявяване на административни услуги на ГД ГВА.

(3) При установяване на непълноти или неточности в подаденото заявление или приложените към него документи, заявителят се уведомява писмено от главния директор на ГД ГВА или оправомощено от него длъжностно лице в 14-дневен срок. Заявителят е длъжен да отстрани допуснатите непълноти или неточности в 14-дневен срок от получаване на уведомлението.

(4) Когато подателят на заявлението не представи изискуемата информация и документи в определения срок, процедурата се прекратява със заповед на главния директор на ГД ГВА. Заповедта подлежи на обжалване по реда на Административнопроцесуалния кодекс.

(5) Главният директор на ГД ГВА или оправомощено от него длъжностно лице издава одобрението по чл. 28а или мотивирано отказва издаването му, като посочва несъответствията с изискванията.

(6) Отказът подлежи на обжалване по реда на Административнопроцесуалния кодекс.

(7) Издаването на одобрението или удължаването на срока му на валидност се извършва в 30-дневен срок от получаването на заявлението или от отстраняването на непълнотите или неточностите.

(8) В одобрението се посочва обхватът на конкретните права и услуги, които центърът ще предоставя и се издава за срок от 2 години. Срокът на валидност на одобрението се удължава за нови 2 години, когато лицето по чл. 28а, ал. 1 е подало заявление за това не по-късно от 30 дни преди изтичането на срока на валидност на одобрението и продължава да отговаря на изискванията на тази наредба.

(9) Одобрението е поименно и не подлежи на преотстъпване.

**Чл. 28х.** (1) За промяна в обстоятелствата в документите по чл. 28ф, ал. 1 лицата по чл. 28а подават в ГД ГВА заявление, към което прилагат само съответните документи по чл. 28ф, ал. 1, удостоверяващи исканата промяна, като заплащат държавна такса.

(2) Промяната се извършва в срок до 14 дни от датата на подаване на заявлението или от отстраняване на непълноти или неточности.

(3) Заявленията по ал. 1 се подават от законния представител по чл. 28а или упълномощено от него лице по реда на чл. 18 от Административнопроцесуалния кодекс в център за административно обслужване на ГД ГВА, чрез лицензиран пощенски оператор или по електронен път с квалифициран електронен подпис чрез електронния портал за заявяване на административни услуги на ГД ГВА.

**§ 4.** В чл. 33 се правят следните изменения:

1. Точка 1 се изменя така:

„1. декларация, че срещу него не е подадена молба за откриване на производство по несъстоятелност, че не се намира в открито производство по несъстоятелност или ликвидация и/или че не е обявяван в несъстоятелност или в ликвидация”.

2. В т. 3 думата „персонала“ се заменя със „служителите или членовете“.

**§ 5.** В чл. 37, ал. 2 се изменя така:

„(2) Документацията на оператора на БЛС по ал. 1 се изготвя в два еднообразни екземпляра – за оператора и за ГД ГВА и в съответствие с изискванията на правилата за извършване на оценка на експлоатационния риск по чл. 11 от Регламент за изпълнение (ЕC) 2019/947 и Приемливите средства за съответствие (AMC 1) към чл. 11 от Регламент за изпълнение (ЕС) 2019/947“.

**§ 6.** В чл. 42, ал. 2 се изменя така:

„(2) В декларацията по ал. 1 кандидатът посочва уникалния цифров регистрационен номер на оператора на БЛС и прилага документ за платена държавна такса, освен ако същата не е платена по електронен път“.

**§ 7.** Член 46 се отменя.

**§ 8.** В чл. 47 думите „кандидатът по чл. 46“ се заменят с „Оператор на БЛС, кандидатстващ за получаване на разрешение за експлоатация в специфична категория“.

**§ 9.** В чл. 51 думите „държава членка, или на друга държава – страна по Споразумението за Европейското икономическо пространство, или на Конфедерация Швейцария“ се заменят с „трета държава“.

**§ 10.** В чл. 56 се правят следните изменения:

1. В ал. 3 думата „всяка“ се заличава.
2. В ал. 6 думата „експлоатация“ се заменя с „полет с БЛС“.

**§ 11.** В чл. 57 се правят следните изменения и допълнения:

1. В ал. 1, т. 2 думите „Инструкция № 24 от 27 септември 2013 г. за работа на Центъра за планиране и разпределение на въздушното пространство на Република България (ДВ, бр. 88 от 2013 г.)“ се заменят с „Инструкция № 245 от 24 април 2024 г. за функциониране на Единната система за гражданско и военно управление на въздушното пространство на предтактическо и тактическо ниво (обн., ДВ, бр. 41 от 2024 г.)“.
2. В ал. 2 накрая на текста се поставя запетая и се добавя „или след получаване на разрешението по чл. 56, ал. 6“.

**§ 12.** В чл. 60, ал. 5 след думите „операторите на БЛС“ се поставя запетая и се добавя „лицата по чл. 15, ал. 2 и лицата по чл. 28а, ал. 1“.

**§ 13.** В чл. 62 се правят следните изменения и допълнения:

1. Алинея 1 се изменя така:

„(1) Въз основа на информацията за проведените изпити, подадена от лицата по чл. 28а, и информацията по чл. 61, ал. 3 и 5, и като се отчита сложността на извършваните операции и нивото на риск, породен от тях, се провеждат планови инспекции на операторите на БЛС, лицата по чл. 15, ал. 2 и лицата по чл. 28а, ал. 1 по график, утвърден от главния директор на ГД ГВА или оправомощено от него длъжностно лице“.

1. В ал. 2 след думите „операторът на БЛС“ съюзът „или“ се заменя със запетая и след думите „лицето по чл. 15, ал. 2“ се добавя „или лицето по чл. 28а, ал. 1“.
2. В ал. 5 след думите „операторът на БЛС“ съюзът „или“ се заменя със запетая и след думите „лицето по чл. 15, ал. 2“ се добавя „или лицето по чл. 28а, ал. 1“.

**§ 14.** В чл. 63 се правят следните допълнения:

1. В ал. 1 след думите „операторът на БЛС“ съюзът „или“ се заменя със запетая и след думите „лицето по чл. 15, ал. 2“ се добавя „или лицето по чл. 28а, ал. 1“.
2. В ал. 2 навсякъде след думите „оператора на БЛС“ съюзът „или“ се заменя със запетая и след думите „лицето по чл. 15, ал. 2“ се добавя „или лицето по чл. 28а, ал. 1“.
3. В ал. 3:

а) в т. 1:

аа) в основния текст след думите „сдружения за авиомоделизъм“ се поставя запетая и се добавя „одобрение по чл. 28а. ал. 1“;

аб) в б. „а“ след думите „оператора на БЛС“ съюзът „или“ се заменя със запетая и след думите „лицето по чл. 15, ал. 2“ се добавя „или на лицето по чл. 28а, ал. 1“;

ав) в б. „в“ след думите „сдружения за авиомоделизъм“ се поставя запетая и се добавя „одобрение по чл. 28а, ал. 1“;

б) в т. 2 след думите „сдружения за авиомоделизъм“ се поставя запетая и се добавя „одобрение по чл. 28а, ал. 1“;

1. В ал. 4 след думите „операторът на БЛС“ съюзът „или“ се заменя със запетая и след думите „лицето по чл. 15, ал. 2“ се добавя „или лицето по чл. 28а, ал. 1“.
2. В ал. 5 след думите „оператора на БЛС“ съюзът „или“ се заменя със запетая и след думите „лицето по чл. 15, ал. 2“ се добавя „или лицето по чл. 28а, ал. 1“.
3. В ал. 6 навсякъде след думите „операторът на БЛС“ съюзът „или“ се заменя със запетая и след думите „лицето по чл. 15, ал. 2“ се добавя „или лицето по чл. 28а, ал. 1“.
4. В ал. 7 след думите „операторът на БЛС“ съюзът „или“ се заменя със запетая и след думите „лицето по чл. 15, ал. 2“ се добавя „или лицето по чл. 28а, ал. 1“.

**§ 15.** В чл. 64 се правят следните изменения и допълнения:

1. В ал. 1 след думите „сдружения за авиомоделизъм“ се поставя запетая и се добавя „одобрение по чл. 28а, ал. 1“.
2. Алинея 2 се изменя така:

„(2) Докладът по ал. 1 се изготвя в резултат от проведените инспекции над дейността на оператора на БЛС, на лицето по чл. 15, ал. 2 или на лицето по чл. 28а, ал. 1, в който се предлага правата на оператора на БЛС, на лицето по чл. 15, ал. 2 или на лицето по чл. 28а, ал. 1 да бъдат временно спрени, ограничени или отнети“.

**§ 16.** В чл. 65 се правят следните изменения и допълнения:

1. В ал. 1:

а) в основния текст след думите „сдружения за авиомоделизъм“ се поставя запетая и се добавя „одобрение по чл. 28а, ал. 1“;

б) точка 3 се изменя така:

„3. лицето по чл. 15, ал. 2 или лицето по чл. 28а, ал. 1 е заявило писмено желанието си временно да бъдат спрени правата по приетата декларация или издаденото одобрение “.

1. В ал. 2 навсякъде след думите „оператора на БЛС“ съюзът „или“ се заменя със запетая, след думите „лицето по чл. 15, ал. 2“ се добавя „или лицето по чл. 28а, ал. 1“ и думите „буква „а“ се заменят с „т. 1“.
2. В ал. 3 след думите „оператора на БЛС“ съюзът „или“ се заменя със запетая и след думите „лицето по чл. 15, ал. 2“ се добавя „или лицето по чл. 28а, ал. 1“.
3. Алинея 4 се изменя така:

„(4) В случай че операторът на БЛС, лицето по чл. 15, ал. 2 или лицето по чл. 28а, ал. 1 не предприемат коригиращи действия в срок, определен в заповедта по чл. 64, ал. 1, или резултатите от инспекциите по ал. 2 не потвърждават, че операторът на БЛС, лицето по чл. 15, ал. 2 или лицето по чл. 28а, ал. 1 са в състояние да извършват безопасно и в съответствие с изискванията дейността си, главният директор на ГД ГВА със заповед отнема удостоверението за оператор на БЛС, разрешението за експлоатация в специфична категория, разрешението за експлоатация в рамките на клубове и сдружения за авиомоделизъм, одобрението по чл. 28а, ал. 1 или приета декларация за експлоатация, декларация на субект и декларация за извършване на професионална дейност в неограничена категория, и писмено уведомява оператора на БЛС, лицето по чл. 15, ал. 2 или лицето по чл. 28а, ал. 1“.

**§ 17.** В чл. 66 се правят следните изменения и допълнения:

1. В ал. 1:

а) в основния текст след думите „сдружения за авиомоделизъм“ се поставя запетая и се добавя „одобрение по чл. 28а, ал. 1“;

б) в т. 2 след думите „операторът на БЛС“ съюзът „или“ се заменя със запетая и след думите „лицето по чл. 15, ал. 2“ се добавя „или лицето по чл. 28а, ал. 1“;

в) точка 4 се изменя така:

„4. лицето по чл. 15, ал. 2 или лицето по чл. 28а, ал. 1 е заявило писмено желанието си временно да бъдат ограничени правата по приетата декларация или издаденото одобрение, съответно“.

1. В ал. 2 след думите „оператора на БЛС“ съюзът „или“ се заменя със запетая, след думите „лицето по чл. 15, ал. 2“ се добавя „или от лицето по чл. 28а, ал. 1“ и след думата „безопасно“ се добавя „и в съответствие с изискванията“.
2. В ал. 3 след думите „оператора на БЛС“ съюзът „или“ се заменя със запетая и след думите „лицето по чл. 15, ал. 2“ се добавя „или лицето по чл. 28а, ал. 1“.
3. В ал. 4 навсякъде след думите „операторът на БЛС“ съюзът „или“ се заменя със запетая, след думите „лицето по чл. 15, ал. 2“ се добавя „или лицето по чл. 28а, ал. 1“ и думите „безопасна експлоатация на БЛС“ се заменят с „безопасно дейността си и в съответствие с изискванията“.

**§ 18.** В чл. 67, ал. 1 се правят следните изменения и допълнения:

1. В основния текст след думите „сдружения за авиомоделизъм“ се поставя запетая и се добавя „одобрение по чл. 28а, ал. 1“.

2. Точка 4 се изменя така:

„4. лицето по чл. 15, ал. 2 или лицето по чл. 28а, ал. 1 е заявило да бъдат прекратени правата по приетата декларация или издаденото одобрение“.

3. В т. 5 след думите „сдружения за авиомоделизъм“ се поставя запетая и се добавя „одобрение по чл. 28а, ал. 1“.

4. Точка 6 се изменя така:

„6. операторът на БЛС или лицето по чл. 28а, ал. 1 са обявени в несъстоятелност с влязло в сила съдебно решение или е започнала процедура по ликвидацията им.“

**§ 19.** Навсякъде в текста думите „като квалифициран орган съгласно чл. 69 от Регламент (ЕС) 2018/1139“ се заличават.

**ЗАКЛЮЧИТЕЛНА РАЗПОРЕДБА**

**§ 20.** Наредбата влиза в сила от деня на обнародването й в „Държавен вестник“, с изключение на § 3, който влиза в сила 6 (шест) месеца след обнародването на наредбата в „Държавен вестник“.

**Гроздан Караджов**

*Заместник министър-председател и*

*министър на транспорта и съобщенията*